CELEX: C2006/331/78
Language: lv
Date: 2006-12-30 00:00:00
Title: Apvienotās lietas T-314/04 un T-414/04: Pirmās instances tiesas 2006. gada 14. decembra spriedums — Vācija pret Komisiju (Eiropas Reģionālās attīstības fonds — Finanšu palīdzības samazinājums — Prasība atcelt tiesību aktu — Akts, pret kuru var celt prasību — Sagatavojošs akts — Nepieņemamība)

30.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 331/35
            
         Pirmās instances tiesas 2006. gada 14. decembra spriedums — Vācija pret Komisiju
   (Apvienotās lietas T-314/04 un T-414/04) (1)
   
   (Eiropas Reģionālās attīstības fonds - Finanšu palīdzības samazinājums - Prasība atcelt tiesību aktu - Akts, pret kuru var celt prasību - Sagatavojošs akts - Nepieņemamība)
   (2006/C 331/78)
   Tiesvedības valoda — vācu
   Lietas dalībnieki
   
      Prasītāja: Vācijas Federatīvā Republika (pārstāvji — C.-D. Quassowski, pārstāvis, kam palīdz C. von Donat, advokāts)
   
      Atbildētāja: Eiropas Kopienu Komisija (pārstāvji — G. Wilms un L. Flynn, pārstāvji)
   Priekšmets
   Prasības atcelt lēmumus, kuri ar Komisijas “Reģionālās politikas” ģenerāldirektorāta 2004. gada 17. maija un 9. augusta vēstulēm nosūtīti prasītājai par Eiropas Reģionālās attīstības fonda līdzfinansējuma samazinājumu, kas attiecīgi bija piešķirts 2. mērķa programmai 1997.–1999. gadā Ziemeļreinā-Vestfālenē un operacionālajai programmai 1994.–1999. gadā Resider II Ziemeļreinā-Vestfālenē, kā arī par atteikšanos maksāt prasītājai atlikušo summu, attiecīgi, EUR 5 488 569,24 un EUR 2 268 988,33.
   Rezolutīvā daļa
   
               1)
            
            
               prasības noraidīt kā nepieņemamas;
            
         
               2)
            
            
               Komisija sedz savus tiesāšanās izdevumu pati, kā arī pusi no prasītājas tiesāšanās izdevumiem. Prasītāja sedz pusi no saviem tiesāšanās izdevumiem.
            
         
      (1)  OV C 262, 23.10.2004.